Reolennoù savet gant tud vat ar pevarzek parrez a Vro-Arvorig a ya eus Douarnenez betek Konk-Kerne evit bezañ doujet etrezo hep gwall ebet betek Gouel Mikael a zeu.    1) Dileuriet e vo gant ar pevarzek parrez-mañ,  unanet-holl evit frankiz ar broviñs, chwech eus o zud uhelañ da vont da zalch a zeu Stadoù Breizh evit displegañ abegoù o emsavadeg. Ar re-mañ a vo digollet gant o chumuniezhioù a bourchaso dezho pep a voned hag a rokedenn ruz, ur bragoù glas hag ar peurrest eus an dilhad a zere ouzh o renk.    2) Annezidi ar parrezioù unanet a zilezo o armoù hag a baouezo gant an emgannoù betek Gouel Mikael a zeu dre ur chras ispisial graet dan dudjentil a ranko mont ar buanañ ar gwellañ en o ziez war ar  maez, anez-se e vo tennet ar chras-mañ diganto.    3) Difennet e vo seniñ ar chloch-galv ha bodañ tud armet hep asant an holl dindan boan da vezañ krouget ouzh tour an iliz ha dan emsavidi da vezañ holl fuzuilhet.    4) Torret e vo gwirioù deog ar champarz hag an anerioù dleet dan dudjentil evel gwallerezh ouzh frankiz Arvorig.    5) Evit kadarnaat ar peoch hag an emglev etre an dudjentil ha tud vat ar parrezioù-mañ e vo graet euredoù etrezo, en doare ma vo  dibabet gant ar merched a orin nobl gwazed e-touez ar bobl, ma vo graet noblidi eus o bugale ha ma vo rannet madoù an herezh etrezo.    6) Difennet ez eus groñs, dindan boan a vezañ toullgofet a daolioù forch,  reiñ bod dar gabell ha dhe bugale, reiñ dezho da evañ na da zebriñ nag aezamant all ebet hag en-enep dindan an hevelep poan ez eus gourchemennet tennañ warni evel war ur chi klañv.    7) Ne vo savet evel gwirioù nemet 5 lur dre varrikennad gwin ha tri lur evit ar gwin  eus ar vro war an diviz ma ne chello ostizien ha tavarnourien gwerzhañ nemet e pemp gwenneg hag e tri gwenneg ar pintad gwin eus ar vro.    8) Implijet e vo archant ar mogoù kozh da brenañ butun a vo ingalet gant ar bara benniget en oferenn evit ma vo laouen ar barrezianiz.    9) Ar bersoned hag ar veleien a vo roet leve dezho evit servij o farrezioù, kuit a wir da choulenn an deog na gopr all ebet evit o chargoù a velegiezh.    10) Rentet e vo ar justis gant tud  gouest den ober dibabet a-douez an dud vat  hag a vo gopret koulz hag o greferien ha na challint goulenn a choproù all digant o chevrennoù dindan boan a vezañ kastizet a gorf ; kasaet e vo ar paper-timbr ganto hag o bugale, ma vo adskrivet war baper all kement akt bet skrivet war baper-timbr, ouzhpenn-se e vo devet an aktoù-se evit ma vo kollet an eñvor anezho.    11) Ne vo difennet ouzh den chaseal adalek ar chentañ a viz Here betek ar chentañ a viz Meurzh, peurzispennet e vo ar  chouldrioù hag aotre a vo da dennañ war ar pichoned gouez.    12) Aotreet e vezo mont e neus forzh peseurt milin ha ret e vo dar vilinerien rentañ kement a vleud hag a bouez gwinizh.    13) Ret e vo da gêr-Gemper ha dar chêrioù tro-war-dro asantiñ dre nerzh an armoù dar reolennoù-mañ ha kadarnaat anezho, dindan boan da vezañ diskleriet enebourien ouzh frankiz Arvorig ha kastizet o annezidi e pe lech bennak ma vint kavet ; hag arabat kas bevañs na marchadourezh dezho betek mo  devo asantet dindan boan a DORREBENN.    14) Lennet hag embannet e vo ar reolennoù-mañ e prezegoù an oferennoù-bred ha war holl groashentoù ar parrezioù, skritellet e vint ouzh ar chroazioù tostañ.    TORREBENN hag an annezidi,  miz Mezheven 1675.    (troidigezh graet gant skolajidi 4re Skolaj Diwan Jakez Riou dindan renerezh o chelenner brezhoneg.)